बता दें कि एहतिसाब (जवाबदेही) अदालत ने शुक्रवार को पनामा पेपर्स कांड से जुड़े भ्रष्टाचार के तीन मामलों में से एक में नवाज शरीफ को दोषी करार देते हुए 10 साल की सजा सुनाई है और इसी मामले में उनकी बेटी मरियम को 7 साल की सजा सुनाई है। इसके अलावा मरियम के पति मोहम्मद सफदर को भी एक साल की सजा हुई है। इस मामले में सफदर को पाकिस्तान में गिरफ्तार कर लिया गया है और उन्हें कड़ी सुरक्षा के बीच सोमवार को रावलपिंडी की अदियाला जेल ले जाया गया। नवाज शरीफ इन दिनों बेटी मरियम के साथ लंदन में अपनी पत्नी कुसुम का इलाज करा रहे हैं, कुसुम को पिछले महीने दिल का दौरा पड़ा था इसके बाद से वो कोमा में हैं।